ลักษณะเหมือนเป็นหูดข้าวสุกที่หน้าท้อง เริ่มแรกไม่คันไม่เจ็บรักษาโดยใช้ยา Podophylline paint 25% แต้ม 1 สัปดาห์ต่อครั้งไม่ค่อยเห็นผลการเปลียนแปลงเหมือนน้ำยาไม่ได้กัดตุ่มที่เป็นตอนนี้รู้สึกคันมากและมีตุ่มที่แดงๆอยู่ด้านล่างบางตุ่มไม่มีหัวแล้วอยากทราบวิธีรักษาต่อ1. บีบหรือใช้เข็มจิ้มเพื่อให้หัวตุ่มมันออกเหมือนสิวเองได้ไหม ?(หรือต้องรอให้แพทย์จี้ให้เท่านั้น)2. ถ้าข้อ 1 ทำได้ มีวิธีการรักษาแผลอย่างไร ใช้ยาอะไรทาแบบไหนบ้าง ?(ตัวอย่างยาที่ดูมาคร่าวๆ โพวิโดนไอโอดีน กับ Silver Nitrate)3. ถ้าไม่แนะนำให้บีบหรือใช้เข็มจิ้มเองมีวิธีบรรเทาอาการคันอย่างไรไหม ?รบกวนยกตัวอย่างยาทาหรือยากินเพื่อเบาเทาอาการคันหน่อยครับขอบล่วงหน้าที่เข้ามาตอบนะครับคุณ
สวัสดีค่ะ หูดข้าวสุกเป็นโรคผิวหนังชนิดที่เกิดจากการติดเชื้อไวรัสมอลลัสคุม คอนทาจิโอซุม ทำให้เกิดตุ่มเนื้อและมีรอยนูนขนาดเล็กบนผิวหนังชั้นนอก สามารถติดต่อจากคนสู่คนได้ ซึ่งโรคหูดข้าวสุกนี้จัดเป็นโรคที่ไม่รุนแรง สามารถเกิดได้ทั้งในคนที่ภูมิคุ้มกันปกติหรือภูมิคุ้มกันบกพร่อง โดยกรณีเป็นภูมิคุ้มกันบกพร่อง อาจมีตุ่มดังกล่าวนอกเหนือจากตำแหน่งอวัยวะเพศและเป็นหลายๆตุ่มการให้การวินิจฉัยนั้นจริงๆแล้วสามารถวินิจฉัยจากอาการอย่างเดียวได้ แต่อย่างไรก็ตาม สามารถตรวจเพิ่มเติมด้วยการนำสารสีขาวในตุ่มออกมาย้อมหาความผิดปกติได้ จากในรูปแนบนั้นอาจจะยังมีการวินิจฉัยอื่นที่เป็นไปได้เช่นรูขุมขนอักเสบจากการติดเชื้อแบคทีเรียหรือเชื้อราการรักษานั้นอาจทำได้โดยการบีบเอาเม็ดหูดออกทำโดยแพทย์ด้วยเทคนิคปราศจากเชื้อ จี้ด้วยความเย็น จี้ไฟฟ้า การใช้เลเซอร์ หรือใช้สารเคมีทำลายหูดข้าวสุกซึ่งเป็นยาที่ต้องสั่งโดยแพทย์เท่านั้นเช่น potassium hydroxide, silver nitrate, trichloroacetic acid ซึ่งอาจจะต้องไปทาที่รพแนะนำการไปพบแพทย์เพื่อตรวจเพิ่มเติมและรักษาอย่างเหมาะสม ไม่ควรบีบหรือเอาเข็มไปจิ้มให้น้ำไหลออกมาเองเพราะอาจมีการติดเชื้อแทรกซ้อน และติดเชื้อไปยังบริเวณอื่นๆของร่างกายได้อีก เบื้องต้นถ้าคันมากสามารถกินยาแก้คันเพื่อบรรเทาอาการ แต่ส่วนใหญ๋ถ้าคันมากอาจจะคิดถึงโรคหูดข้าวสุกได้น้อย